text: La Generalitat concede una subvención a Crevillent para la contratación de 10 personas desempleadas – GMS de Crevillent
  El Ayuntamiento recibirá 114.995 euros a través del programa EMCORP 2020 del LABORA para contratar a 10 personas desempleadas mayores de 30 años durante 6 meses
  L'Ajuntament rebrà 114.995 euros a través del programa EMCORP 2020 del LABORA per a contractar a 10 persones desocupades majors de 30 anys durant 6 mesos
  La Regidoria d'Economia Sostenible ha rebut la resolució de LABORA, per la qual es concedeix a l'Ajuntament de Crevillent una subvenció de 114.995,45 euros dins del programa EMCORP 2020. Gràcies a aquesta subvenció el Consistori, a través de l'Agència de Desenvolupament Local, podrà contractar a 10 persones desocupades majors de 30 anys per a la realització d'obres o serveis d'interés general.
  La regidora d'Economia Sostenible, Estefanía Salinas Peral, indica que aquesta subvenció és una bona oportunitat per als crevillentins i crevillentines que es troben en situació de desocupació, que podran obtindre treball durant 6 mesos i els permetrà adquirir noves experiències professionals.
  Per a accedir a aquests llocs de treball, les persones han d'estar inscrites en el LABORA, com a demandants d'aquests llocs. És el propi Servei Valencià d'Ocupació i Formació LABORA qui s'encarrega de realitzar la selecció dels possibles candidats, per la qual cosa és aconsellable que qualsevol persona interessada en aquests llocs de treball es pose en contacte amb aquest organisme per a actualitzar les seues demandes d'ocupació, currículums i qualsevol informació que puga ser interessant a l'hora d'aparéixer en les llistes de possibles candidats.